**Ministru kabineta rīkojuma projekta**

**„Par apropriācijas pārdali starp Iekšlietu ministrijas budžeta programmām, apakšprogrammām un neatliekamajiem pasākumiem 2017. gadā un bāzes izdevumu precizēšanu”** **sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums |  Ministru kabineta rīkojuma projekts „Par apropriācijas pārdali starp Iekšlietu ministrijas budžeta programmām, apakšprogrammām un neatliekamajiem pasākumiem 2017. gadā un bāzes izdevumu precizēšanu” (turpmāk – projekts) sagatavots, pamatojoties uz:* Ministru kabineta 2015. gada 3. novembra sēdē doto uzdevumu (prot. Nr.57 58.§ 8.punkts);
* Ministru kabineta 2017. gada 23. marta sēdē doto uzdevumu (prot. Nr.15 2.§ 16.punkts un 32.1.apakšpunkts).
* likuma “Par valsts budžetu 2017. gadam” 30.un 31. pantu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Saskaņā ar Ministru kabineta 2015. gada 3. novembra sēdē doto uzdevumu (prot. Nr.57 58.§”Rīkojuma projekts “Rīcības plāns personu, kurām nepieciešama starptautiskā aizsardzība, pārvietošanai un uzņemšanai Latvijā” 8.punkts) jautājums par papildu nepieciešamo finansējumu, ko iespējams noteikt Rīcības plāna personu, kurām nepieciešama starptautiskā aizsardzība, pārvietošanai un uzņemšanai Latvijā (turpmāk – Rīcības plāns) izpildes gaitā (saskaņā ar Rīcības plāna pielikumā norādīto valsts budžeta finansējumu no valsts budžeta programmas 02.00.00 „Līdzekļi neparedzētiem gadījumiem”), izskatāms Ministru kabinetā 2016. un 2017. gada laikā, ministrijām normatīvajos aktos noteiktajā kārtībā sagatavojot pamatotus pieprasījumus atbilstoši faktiskajiem izdevumiem no budžeta resora „74.Gadskārtējā valsts budžeta izpildes procesā pārdalāmais finansējums” valsts budžeta programmas 02.00.00 „Līdzekļi neparedzētiem gadījumiem”. Izvērtējot Rīcības plānā iekļautajam neatliekamajam pasākumam “25 amata vietu ieviešana un uzturēšana Valsts robežsardzē” un neatliekamajam pasākumam “16 amata vietu ieviešana un uzturēšana Pilsonības un migrācijas lietu pārvaldē” plānotā finansējuma apguvi, secināms, ka kopumā veidojas finanšu līdzekļu ietaupījums: 2017. gadā – 380 736 *euro* apmērā (budžeta programmā 10.00.00 “Valsts robežsardzes darbība”– 374 196 *euro*, budžeta apakšprogrammā 11.01.00 “Pilsonības un migrācijas lietu pārvalde”– 6540 *euro*), 2018. gadā – 453 608 *euro* apmērā (budžeta programmā 10.00.00 “Valsts robežsardzes darbība”– 315 312 *euro*, budžeta apakšprogrammā 11.01.00 “Pilsonības un migrācijas lietu pārvalde”– 138 296 *euro*) un 2019. gadā un turpmākajos gados – 482 487 *euro* apmērā (budžeta programmā 10.00.00 “Valsts robežsardzes darbība”– 315 312 *euro*, budžeta apakšprogrammā 11.01.00 “Pilsonības un migrācijas lietu pārvalde”– 167 175 *euro*).  Finanšu līdzekļu ietaupījums izveidojies sakarā ar to, ka faktiskā darba apjoms ir mazāks nekā sākotnēji plānotais, pie tam daļu no papildu darba apjoma pilda nodarbinātie, kuri attiecīgajā darbības jomā bijuši nodarbināti jau pirms Rīcības plāna pieņemšanas. Bez tam, piemēram, Pilsonības un migrācijas lietu pārvaldei nav izdevies piesaistīt attiecīgajā jomā kompetentus papildu personāla resursus, un darba uzdevumus attiecīgā apjomā un kvalitātē izpildījuši jau esošie nodarbinātie, tos attiecīgi motivējot. Problēmas rodas ar esošo nodarbināto zemo atlīdzības līmeni (saskaņā ar atlīdzības izdevumu (darba samaksa, pabalsti un kompensācijas, bez darba devēja VSAOI) analīzi par 2016.gadu Pilsonības un migrācijas lietu pārvaldē vidējā atlīdzība uz vienu civildienesta ierēdni mēnesī bija 1143 *euro*, kas ir zemākais rādītājs resorā (vidēji resorā – 1381 *euro)*, uz vienu darbinieku, ar kuru noslēgts darba līgums - 852 *euro,* kas ir piektais zemākais rādītājs starp 9 resora iestādēm (vidēji resorā – 824 *euro*), un ir nepieciešams piesaistīt visus iespējamos motivācijas instrumentus to noturēšanai darbā. Līdz ar to, pārskatot finansējuma apmēru un nepieciešamo amata vietu skaitu Pilsonības un migrācijas pārvaldē, paredzēts ne tikai 2017.gadā, bet arī turpmāk noteikt piemaksu par personisko darba ieguldījumu un darba kvalitāti attiecīgās jomas speciālistiem.  2015.gada septembrī ES atbilstoši solidaritātes principiem tika pieņemti divi tiesību akti, kas paredz patvēruma meklētāju, kuri ieradušies Itālijā un Grieķijā, pārdali starp pārējām ES dalībvalstīm, atbilstoši katrai dalībvalstij noteiktajai kvotai:        Padomes Lēmums (ES) 2015/1523 (2015. gada 14. septembris), ar ko nosaka pagaidu pasākumus starptautiskās aizsardzības jomā Itālijas un Grieķijas labā;        Padomes Lēmums (ES) 2015/1601 (2015. gada 22. septembris), ar ko nosaka pagaidu pasākumus starptautiskās aizsardzības jomā Itālijas un Grieķijas labā. Attiecībā uz personām, kuras ir jāpārmitina no Turcijas, ir spēkā Padomē sanākušo dalībvalstu valdību pārstāvju secinājumi par 20 000 personu, kurām nepārprotami nepieciešama starptautiskā aizsardzība, pārmitināšanu, izmantojot daudzpusējas un valstu shēmas. Saskaņā ar minētajiem tiesību aktiem 2017.gada jūlijā-septembrī Latvijai jāuzņem 159 personas no Itālijas, augustā – 1 persona no Grieķijas un līdz gada beigām – 40 personas no Turcijas.  Nepieciešamo amata vietu skaits 2017., 2018.gadā un turpmāk plānots, ievērojot paredzamo darba apjomu un aktuālās tendences patvēruma meklētāju uzņemšanas un uzturēšanas jomā, kas balstītas arī uz iegūto pieredzi.Pilsonības un migrācijas pārvaldē no 2018.gada tiks uzturētas papildu ieviestās 6 vecāko ekspertu, no tām 5 dežurantu, amata vietas Patvēruma meklētāju izmitināšanas nodaļā (samazinot 10 papildu ieviestās amata vietas). Valsts robežsardzē jau 2017.gadā plānots uzturēt 7 amata vietas – 5 inspektori un 2 galvenie inspektori (samazinot 18 papildu ieviestās amata vietas).Likuma “Par valsts budžetu 2017. gadam” 30. pants nosaka, ka finanšu ministram ir tiesības budžeta resoram likumā noteiktās apropriācijas ietvaros pārdalīt apropriāciju starp programmām, apakšprogrammām, budžeta izdevumu kodiem atbilstoši ekonomiskajām kategorijām, ievērojot arī nosacījumu (10.punkts), ka nav pieļaujama apropriācijas pārdale citiem mērķiem no jaunajām politikas iniciatīvām 2015.—2017. gadam piešķirtā finansējuma, neatliekamajiem pasākumiem 2016.—2018. gadam un jaunajām politikas iniciatīvām un citiem prioritārajiem pasākumiem 2017.—2019. gadam piešķirtā finansējuma. Savukārt minētā likuma 31. pants nosaka, ka šā likuma [30. panta](https://likumi.lv/ta/id/287244-par-valsts-budzetu-2017-gadam#p30) nosacījumi neattiecas uz (5.punkts) apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām budžeta resoram likumā noteiktās apropriācijas ietvaros, ja ir pieņemts Ministru kabineta lēmums un Ministru kabinets ir deleģējis finanšu ministram tiesības veikt apropriācijas pārdali, nepiemērojot šā likuma [30. panta](https://likumi.lv/ta/id/287244-par-valsts-budzetu-2017-gadam#p30) nosacījumus. Šādu apropriācijas pārdali atļauts veikt, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas nav iebildusi pret apropriācijas pārdali.Ministru kabinetam jādod atļauja Iekšlietu ministrijai neizlietoto un ietaupīto finansējumu pārdalīt citiem mērķiem, nepiesaistot finansējumu no budžeta resora „74.Gadskārtējā valsts budžeta izpildes procesā pārdalāmais finansējums” valsts budžeta programmas 02.00.00 „Līdzekļi neparedzētiem gadījumiem”. Saskaņā ar Rīcības plāna 2.4.pasākuma 3.punktā ietverto A variantu, kas atbalstīts Ministru kabineta 2015. gada 3.novembra sēdē (prot. Nr.57 58.§ 10.punkts) un, pamatojoties uz Ministru kabineta 2016.gada 12.janvāra rīkojumu Nr.22 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””, sabiedrības vajadzībām tika atsavināts nekustamais īpašums „Bundulīši” Muceniekos, Ropažu novadā, kas sastāvēja no zemes gabala ar kadastra apzīmējumu 8084 006 0093, kura platība ir 0,3447 ha, un dzīvojamās mājas jaunbūves, kadastra apzīmējums 8084 006 0093 001, kas nebija nodota ekspluatācijā.- Ministru kabinets ar 2016.gada 28.janvāra rīkojumu Nr.44 „Par finansējuma piešķiršanu Iekšlietu ministrijai nekustamā īpašuma „Bundulīši” un patvēruma meklētāju izmitināšanas centra (turpmāk – PMIC) „Mucenieki” ēku un katlu mājas pārbūvei” (turpmāk – rīkojums Nr.44) piešķīra Iekšlietu ministrijai 4 132 183 *euro*, tai skaitā 2016.gadā 3 118 499 *euro* un saskaņā ar likumu „Par valsts budžetu 2017.gadam” paredzēts finansējums 1 013 684 *euro* apmērā nekustamā īpašuma „Bundulīši” Muceniekos, Ropažu novadā un PMIC „Mucenieki” ēku un katlu mājas pārbūvei;- Ministru kabinets ar 2016. gada 28. oktobra rīkojumu Nr.630 „Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem” piešķīra Iekšlietu ministrijai (Nodrošinājuma valsts aģentūrai) šim mērķim vēl 378 620 *euro*;- pamatojoties uz Ministru kabineta 2016. gada 25. oktobra sēdes protokola Nr.57 25.§ 2.punktu, likumā „Par valsts budžetu 2017.gadam” šim mērķim piešķirts 12 297 *euro*. Lai pielāgotu nekustamo īpašumu „Bundulīši” patvēruma meklētāju izmitināšanai un veiktu PMIC „Mucenieki” ēku un katlu mājas pārbūvi, Nodrošinājuma valsts aģentūra atbilstoši Publisko iepirkumu likumam organizēja iepirkuma procedūru, kā rezultātā 2016. gada 2.februārī tika noslēgts būvdarbu līgumu par PMIC „Mucenieki” papildu divu ēku un katlumājas pārbūvi un 2016.gada 3.februārī – par nekustamā īpašuma „Bundulīši” pārbūvi. Saskaņā ar Ropažu novada pašvaldības būvvaldes 2016. gada 18. oktobra sēdē nolemto PMIC „Mucenieki” (kadastra Nr.8084 006 0056) Muceniekos, Ropažu novadā, veikta nekustamā īpašuma nosaukuma maiņu uz „Patvēruma meklētāju centrs” (turpmāk – PMC) un tā sastāvā esošajām pārbūvētajām ēkām precizēta adrese. Kustamais īpašums „Bundulīši” tiek izmantots Pilsonības un migrācijas lietu pārvaldes funkciju izpildes nodrošināšanai, savukārt PMC tiek izmantots arī Valsts robežsardzes vajadzībām, tai skaitā aizturēto ārzemnieku izmitināšanai.Pēc pārbūves veikšanas nekustamajā īpašumā „Bundulīši” ēka tika nodota ekspluatācijā 2017. gada 3. janvārī, bet PMC pārbūvētās ēkas – 2017. gada 3. aprīlī.*Priekšlikumi apropriācijas pārdalei 2017. gadā un Iekšlietu ministrijas bāzes izdevumu precizēšanai 2018., 2019 un 2020. gadam* Ņemot vērā, ka nekustamais īpašums „Bundulīši” ekspluatācijā tika nodots 2017. gada 3. janvārī, saskaņā ar Ministru kabineta 2017. gada 23. marta ārkārtas sēdē (prot. Nr.15 2.§) nolemto, apstiprinot budžeta bāzi 2018., 2019. un 2020. gadam, nekustamā īpašuma „Bundulīši” uzturēšanas un apsaimniekošanas izdevumiem Iekšlietu ministrijai tika piešķirti 220 268 *euro*.  Vienlaikus minētajā Ministru kabineta ārkārtas sēdē (prot. Nr.15 2.§ 16.punkts) tika dots uzdevums Iekšlietu ministrijai pēc PMIC „Mucenieki” ēku pārbūves un nodošanas ekspluatācijā iesniegt Finanšu ministrijā informāciju par papildu nepieciešamo finansējumu veikto kapitālieguldījumu uzturēšanas izdevumiem. Finanšu ministrijai dots uzdevums pēc attiecīgās informācijas izskatīšanas precizēt Iekšlietu ministrijas bāzes izdevumus 2018., 2019. un 2020. gadam. Vienlaikus minētā protokollēmuma 32.1.apakšpunktā noteikts, ka Finanšu ministrija var precizēt valsts budžeta bāzes izdevumus, ja pieņemts attiecīgs Ministru kabineta lēmums.Veicot aprēķinus par izdevumiem, kas saistīti ar ēku uzturēšanu, apsaimniekošanu un to izmantošanu konkrētu funkciju un uzdevumu izpildei, ņemts vērā sekojošais:* Pilsonības un migrācijas lietu pārvaldei, lai nodrošinātu patvēruma procedūru atbilstoši normatīvo aktu prasībām, ņemot vērā patvēruma jomas aktualitāti gan nacionālajā, gan Eiropas Savienības kontekstā, nepieciešams paaugstināt patvēruma meklētāju uzņemšanas standartus atbilstoši Rīcības plānam. Līdz ar to jaunajā korpusā, kur izmitināšanas vietu skaits palielinājies no 150 līdz 450 vietām, 2017. gadā tiks pabeigta *teritorijas kontroles sistēma ar pirkstu nospiedumu reģistrāciju*; drošības nodrošināšanas pasākumu ietvaros jānodrošina *piekļuves kontroles sistēmas uzturēšana*, lai tiktu reģistrēts katrs iemītnieks un apmeklētājs, tādējādi nodrošinot pieeju tikai piederošām personām. Piekļuvei tiks izmantota sistēma ar pirkstu nospiedumiem, jo konstatēts, ka piekļuves kartes, kas tiek izmantotas līdz šim, nav pietiekoši drošas - iemītnieki ar tām mainās un var nodot nepiederošām personām, kā arī tiek pazaudētas;

 - lai atbilstoši normatīvajos aktos paredzētajām garantijām nodrošinātu atbilstošu patvēruma meklētāju uzņemšanu, ir nepieciešama *medicīnas kabineta uzturēšanas* izmaksu segšana, jo saskaņā ar Patvēruma likuma 11. panta otrās daļas 8.punktu patvēruma meklētājiem ir tiesības saņemt veselības aprūpes pakalpojumus normatīvajos aktos noteiktajā kārtībā, tai skaitā primāro veselības aprūpi. Medicīnas kabinets izveidots un tiek uzturēts no 2016.gada oktobra  atbilstoši noslēgtajam līgumam ar AS "Veselības centru apvienība" (izdevumi - 5322 ,80 *euro* mēnesī).  Līgums ir spēkā no 2016.gada 3.oktobra līdz 2017.gada 31.decembrim, kopējā līguma summa 85 164, 64 *euro* (ar PVN).  Pakalpojuma apmaksa tiek veikta  no  ES fondu finansējuma, kas piešķirts budžeta apakšprogrammā 70.18.00  "Iekšējās drošības un Patvēruma, migrācijas un integrācijas fondu projektu un pasākumu īstenošana (2014-2020)" Projekta "Atbalsta pasākumi personu, kurām nepieciešama starptautiskā aizsardzība, uzņemšanai un izmitināšanai Latvijā" pasākumu īstenošanai. Līguma ietvaros tiek nodrošināta medicīnas kabineta izveide un uzturēšana Patvēruma meklētāju centra telpās. Ģimenes ārsta un divu sertificētu medicīnas māsu vai sertificētu ārsta palīgu  pakalpojumus paredzēts sniegt patvēruma meklētājiem tādā apjomā, kāds ir paredzēts Patvēruma likumā un Rīcības plānā. 2017.gada aprīlī Nodrošinājuma valsts aģentūra nodeva lietošanā Valsts robežsardzei PMC pārbūvētās ēkas. Lai nodrošinātu PMC pārbūvēto ēku izmantošanu attiecīgo Valsts robežsardzes funkciju īstenošanai, Valsts robežsardze veica grozījumus Valsts robežsardzes Rīgas pārvaldes amatu sarakstos, līdz ar to ar 2017.gada 1.aprīli tika pārtraukta Valsts robežsardzes Rīgas pārvaldes Robežkontroles un imigrācijas kontroles dienesta Operatīvās vadības un apsardzes nodaļas darbība (turpmāk - OVAN), un OVAN personāls tika iekļauts jaunizveidotā Valsts robežsardzes Rīgas pārvaldes Aizturēto ārzemnieku izmitināšanas centra “Mucenieki” (turpmāk – AĀIC “Mucenieki”) sastāvā, kas nodrošinās PMC pārbūvētajās ēkās izvietoto *AĀIC “Mucenieki” apsardzi*. Līdz 2017. gada 1. aprīlim OVAN nodrošināja apsardzes funkcijas objektam Rūdolfa ielā 5, Rīgā, kur atrodas Valsts robežsardzes Galvenā pārvalde, kā arī Valsts robežsardzes Rīgas pārvaldes vadība ar atsevišķām struktūrvienībām. Līdzšinējās apsardzes funkcijas objektā Rūdolfa ielā 5, Rīgā tika nodotas individuālajam komersantam, kurš attiecīgi nodrošina apsardzes funkciju un caurlaižu režīma ievērošanu Valsts robežsardzes Galvenās pārvaldes teritorijā.Ņemot vērā iepriekš minēto, Valsts robežsardzei 2017. gadā apsardzes nodrošināšanai nepieciešami papildus finanšu līdzekļi – 55 580 *euro* apmērā un 2018.gadā un turpmākajos gados bāzes izdevumos arī nepieciešams paredzēt izdevumus apsardzes pakalpojumiem 82 172 *euro* apmērā katru gadu saskaņā ar noslēgto pakalpojuma līgumu.Papildu izdevumi Valsts robežsardzei paredzami arī tādiem *pamatlīdzekļiem un inventāram*, kas lietošanas laikā nolietojas (īpaši ņemot vērā intensīvu priekšmetu lietošanu (tai skaitā gan remonta izdevumi, gan pakāpeniska nolietoto materiālo vērtību nomaiņa ar jauniem, aprēķinos ņemot vērā grāmatvedības uzskaites pamatprincipus). Tie atrodas Valsts robežsardzes uzskaitē. 2017. gadā Valsts robežsardzei papildus nepieciešami izdevumi 539 *euro* apmērā, 2018. gadā – 16 925 *euro* apmērā, 2019. gadā un turpmāk katru gadu – 42 452 *euro* apmērā.Lai nodrošinātu *Valsts policija klātbūtni* PMC, nepieciešams nodrošināt divu amata vietu uzturēšanu Valsts policijā. Paredzēts, ka Valsts policijas inspektori veiks šādus pienākumus:* apkalpos noteiktu teritoriju, veicot pasākumus sabiedriskās kārtības nodrošināšanā, likumpārkāpumu novēršanā un atklāšanā;
* īstenos vispārējās un individuālās prevencijas pasākumus;
* nodrošinās iedzīvotāju pieņemšanu, tādejādi savlaicīgi reaģējot uz personu sniegto informāciju par iespējamiem likumpārkāpumiem;
* veiks citus pienākumus, veidojot iecietības un savstarpējās izpratnes kultūrvidi starp PMC un Mucenieku ciemata iedzīvotājiem.

Ņemot vērā iepriekš minēto, Iekšlietu ministrija ir sagatavojusi priekšlikumus, kas paredz finansējuma pārdali starp Rīcības plāna pasākumiem, kā arī finansējuma piešķiršanu ar Rīcības plāna ieviešanu saistītajam pasākumam (objekta Rūdolfa ielā 5, Rīgā, fiziskā apsardze). Projekts paredz:* atļaut Iekšlietu ministrijai **2017. gadā** pārdalīt finansējumu 380 736 *euro* apmērā no Rīcības plāna neatliekamā pasākuma “25 amata vietu ieviešana un uzturēšana Valsts robežsardzē” (budžeta programma 10.00.00 “Valsts robežsardzes darbība” – 374 196 *euro*) un neatliekamā pasākuma “16 amata vietu ieviešana un uzturēšana Pilsonības un migrācijas lietu pārvaldē” (budžeta apakšprogramma 11.01.00 “Pilsonības un migrācijas lietu pārvalde” – 6540 *euro*):
* Rīcības plāna pasākumam “PMIC “Mucenieki” telpu pielāgošana lielāka patvēruma meklētāju skaita izmitināšanai (tehniskā pārplānošana, rekonstrukcija, remonts) un pasākumam “PMIC “Mucenieki” ēku un katlu mājas (ar gāzes pieslēguma izveidi) pārbūve, papildu resursu piesaiste aizturēto patvēruma meklētāju un nelegālo imigrantu izmitināšanai” – 325 156 *euro* (budžeta apakšprogrammai 02.03.00 “Vienotās sakaru un informācijas sistēmas uzturēšana un vadība” – 3430 *euro*, budžeta programmai 10.00.00 “Valsts robežsardzes darbība” – 539 *euro*, budžeta apakšprogrammai 40.02.00 “Nekustamais īpašums un centralizētais iepirkums”– 321 187 *euro*);
* objekta Rūdolfa ielā 5, Rīgā, fiziskajai apsardzei – 55 580 *euro* (budžeta programmai 10.00.00 “Valsts robežsardzes darbība”);
* likumprojekta “Par valsts budžeta 2018. gadam” un likumprojekta “Par vidēja termiņa budžeta ietvaru 2018., 2019. un 2020. gadam” sagatavošanas procesā precizēt Iekšlietu ministrijas bāzes izdevumus:

**2018. gadā**:* pārdalīt finansējumu 453 608 *euro* apmērā no Rīcības plāna neatliekamā pasākuma “25 amata vietu ieviešana un uzturēšana Valsts robežsardzē” (budžeta programma 10.00.00 “Valsts robežsardzes darbība” – 315 312 *euro*) un neatliekamā pasākuma “16 amata vietu ieviešana un uzturēšana Pilsonības un migrācijas lietu pārvaldē” (budžeta apakšprogramma 11.01.00 “Pilsonības un migrācijas lietu pārvalde” –138 296 *euro*):

√ 371 436 *euro* apmērā (budžeta programma 10.00.00 “Valsts robežsardzes darbība” – 233 140 *euro*, budžeta apakšprogramma 11.01.00 “Pilsonības un migrācijas lietu pārvalde” – 138 296 *euro*) Rīcības plāna pasākumam “PMIC “Mucenieki” telpu pielāgošana lielāka patvēruma meklētāju skaita izmitināšanai (tehniskā pārplānošana, rekonstrukcija, remonts) un pasākumam “PMIC “Mucenieki” ēku un katlu mājas (ar gāzes pieslēguma izveidi) pārbūve, papildu resursu piesaiste aizturēto patvēruma meklētāju un nelegālo imigrantu izmitināšanai” (budžeta apakšprogrammai 02.03.00 “Vienotās sakaru un informācijas sistēmas uzturēšana un vadība” –7467 *euro*, budžeta apakšprogrammai 06.01.00 “Valsts policija”– 35 370 *euro*, budžeta programmai 10.00.00 “Valsts robežsardzes darbība” – 16 925 *euro*, 11.01.00 “Pilsonības un migrācijas lietu pārvalde” – 131 618 *euro*, budžeta apakšprogrammai 40.02.00 “Nekustamais īpašums un centralizētais iepirkums”– 180 056 *euro*);√ objekta Rūdolfa ielā 5, Rīgā, fiziskajai apsardzei – 82 172 *euro* (budžeta programmai 10.00.00 “Valsts robežsardzes darbība”).**2019.un 2020.gadā**:2019. gadā un turpmāk katru gadu:* pārdalīt finansējumu 482 487 *euro* apmērā no Rīcības plāna neatliekamā pasākuma “25 amata vietu ieviešana un uzturēšana Valsts robežsardzē” (budžeta programma 10.00.00 “Valsts robežsardzes darbība” –315 312 *euro*) un neatliekamā pasākuma “16 amata vietu ieviešana un uzturēšana Pilsonības un migrācijas lietu pārvaldē” (budžeta apakšprogramma 11.01.00 “Pilsonības un migrācijas lietu pārvalde” –167 175 *euro*):

√ 400 315 *euro* apmērā (budžeta programma 10.00.00 “Valsts robežsardzes darbība” – 233 140 *euro*, budžeta apakšprogramma 11.01.00 “Pilsonības un migrācijas lietu pārvalde” – 167 175 *euro*) Rīcības plāna pasākumam “PMIC “Mucenieki” telpu pielāgošana lielāka patvēruma meklētāju skaita izmitināšanai (tehniskā pārplānošana, rekonstrukcija, remonts) un pasākumam “PMIC “Mucenieki” ēku un katlu mājas (ar gāzes pieslēguma izveidi) pārbūve, papildu resursu piesaiste aizturēto patvēruma meklētāju un nelegālo imigrantu izmitināšanai” (budžeta apakšprogrammai 02.03.00 “Vienotās sakaru un informācijas sistēmas uzturēšana un vadība” – 4573 *euro*, budžeta apakšprogrammai 06.01.00 “Valsts policija”– 41 616 *euro*, budžeta programmai 10.00.00 “Valsts robežsardzes darbība” – 42 452 *euro*, 11.01.00 “Pilsonības un migrācijas lietu pārvalde” – 131 618 *euro*, budžeta apakšprogrammai 40.02.00 “Nekustamais īpašums un centralizētais iepirkums”– 180 056 *euro*);√ objekta Rūdolfa ielā 5, Rīgā, fiziskajai apsardzei – 82 172 *euro* (budžeta programmai 10.00.00 “Valsts robežsardzes darbība”);* Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei 2017. gadā;
* Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas nav iebildusi pret apropriācijas pārdali, veikt apropriācijas pārdali un bāzes izdevumu precizēšanu.
 |
| 3. | Projekta izstrādē iesaistītās institūcijas | Iekšlietu ministrija, Iekšlietu ministrijas Informācijas centrs, Valsts policija, Valsts robežsardze, Pilsonības un migrācijas lietu pārvalde, Nodrošinājuma valsts aģentūra. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|   |   | Turpmākie trīs gadi (*euro*) |
| **Rādītāji** | **2017. gads** | **2018. gads** | **2019. gads** | **2020. gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2017.) gadu | Izmaiņas, salīdzinot ar kārtējo (2017.) gadu | Izmaiņas, salīdzinot ar kārtējo (2017.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 720 559 | 0 | 0 | 0 | 0 |
| 1.1.valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 720 559 | 0 | 0 | 0 | 0 |
| 1.2.valsts speciālais budžets | 0 | 0 | 0 | 0 | 0 |
| 1.3.pašvaldību budžets | 0 | 0 | 0 | 0 | 0 |
| 2.      Budžeta izdevumi: | 720 559 | 380 736 | 0 | 0 | 0 |
| 2.1.valsts pamatbudžets | 720 559 | 380 736 | 0 | 0 | 0 |
| 2.2.valsts speciālais budžets | 0 | 0 | 0 | 0 | 0 |
| 2.3.pašvaldību budžets | 0 | 0 | 0 | 0 | 0 |
| 3.      Finansiālā ietekme: | 0 | -380 736 | 0 | 0 | 0 |
| 3.1.valsts pamatbudžets | 0 | -380 736 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3.pašvaldību budžets | 0 | 0 | 0 | 0 | 0 |
| 4.      Finanšu līdzekļi papildu izdevumu finansēšanai (kompensējošo izdevumu samazinājumu norāda ar „+” zīmi) | X | 380 736 | 0 | 0 | 0 |
| 5.      Precizēta finansiālā ietekme: | X | 0 | 0 | 0 | 0 |
| 5.1.valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3.pašvaldību budžets | 0 | 0 | 0 | 0 |
| 6.      Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizēts izdevumu aprēķins pievienots anotācijas 1., 2., 3., 4. un 5.pielikumā.Kopsavilkums:

|  |  |  |  |
| --- | --- | --- | --- |
| Gads | Piešķirts, *euro* | Nepieciešams*, euro* | Priekšlikumi pārdalei, *euro* |
| 2017. | 720 559 | 339 823 | **380 736** |
| 2018. | 720 559 | 266 951 | **453 608** |
| 2019. un turpmāk | 720 559 | 238 072 | **482 487** |

Anotācijai pievienoti šādi pielikumi:1.pielikums “Nekustamā īpašuma “Patvēruma meklētāju centrs” un nekustamā īpašuma “Bundulīši” Muceniekos, Ropažu novadā uzturēšanas un apsaimniekošanas izdevumu aprēķins 2017., 2018., 2019. un turpmāk katru gadu”;2.pielikums “Policijas klātbūtnes nodrošināšanai nepieciešamā finansējuma aprēķins (2 amata vietas)”;3.pielikums “Ar nekustamā īpašuma „Patvēruma meklētāju centrs” (Aizturēto ārzemnieku izmitināšanas centra) darbības nodrošināšanu saistītā izdevumu pārdale”;4.pielikums “Rīcības plāna personu, kurām nepieciešama starptautiskā aizsardzība, pārvietošanai un uzņemšanai Latvijā, precizēšana”5.pielikums “Finansējuma pārdale starp Rīcības plānā (RP) personu, kurām nepieciešama starptautiskā aizsardzība, pārvietošanai un uzņemšanai Latvijā, paredzētajiem pasākumiem (NP), kuriem piešķirts finansējums 2016. un 2017. gadam kā neatliekamiem pasākumiem un 2018., 2019. un turpmākajiem gadiem ­– bāzē (B)”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7.      Cita informācija | Projekts saistīts ar Rīcības plāna un Ministru kabineta 2015. gada 3. novembra sēdē (prot. Nr.57 58.§ 8. un 10.punkts) nolemtā izpildi.Projektā paredzētie izdevumi pa pasākumiem un izdevumu klasifikācijas kodiem var tikt precizēti atbilstoši faktiskajai situācijai.Precizējot plānu un samazinot finansējumu Pilsonības un migrācijas lietu pārvaldē, no plānotajām 16 amata vietām saglabājot 6 amata vietas, kā arī Valsts robežsardzē, samazinot finansējumu un saglabājot 7 amata vietas no plānotajām 25 amata vietām, tiks precizēts attiecīgo institūciju amata vietu skaits (likvidējot amata vietas bez finansējuma). |
|  |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītāsinstitūcijas  | Nodrošinājuma valsts aģentūra, Pilsonības un migrācijas lietu pārvalde un Iekšlietu ministrijas Informācijas centrs, Valsts robežsardze, Valsts policija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem  | Projekts paredz:* samazināt finansējumu Pilsonības un migrācijas lietu pārvaldes amata vietu nodrošināšanai (plānots 16 amata vietām, precizētais plāns 6 amata vietām);
* samazināt finansējumu Valsts robežsardzes amata vietu nodrošināšanai (plānots 25 amata vietām, precizētais plāns 7 amata vietām);
* paredzēt finansējumu Valsts policijas 2 amata vietām, nepalielinot kopējo Valsts policijas amata vietu skaitu.
 |
| 3. | Cita informācija | Nav. |

*Anotācijas II, IV, V un VI sadaļa – projekts šīs jomas neskar.*

Iekšlietu ministrs Rihards Kozlovskis

Vīza: Valsts sekretāra pienākumu izpildītāja Ingūna Aire

04.08.2017. 15:05

3337

A.Strode 67219602

alda.strode@iem.gov.lv

I.Potjomkina 67219606

ieva.potjomkina@iem.gov.lv